ઉનાળામાં જે લોકોએ તાપમાં બહાર નીકળવાનું હોય છે તેમણે સનસ્ક્રીનનો ઉપયોગ કરવો એ વાત જગજાહેર છે. ડૉ. કેતન શાહ કહે છે, ‘તમે કોઈ પણ બ્રૅન્ડનું સનસ્ક્રીન વાપરો, પણ એમાં બે બાબતોનું ધ્યાન રાખવું. પહેલી કે ૩૦ SPFથી વધુ અને UV+++ હોવું જોઈએ. ઘરની બહાર નીકળવાના એક કલાક પહેલાં આ સનસ્ક્રીન તમારા ચહેરા પર લગાવવું જોઈએ. લગાવવાની પણ ખાસ રીત છે, જેમાં હથેળી પર થોડી ક્રીમ લઈને એને ચહેરા પર થોડી-થોડી ચારેય બાજુ અપ્લાય કરવી અને પછી હળવા હાથે આંગળીઓથી સ્કિન પર પાથરી દેવી. યાદ રહે ક્રીમ સ્કિન પર ઘસવાની નથી કે એનાથી મસાજ કરવાનો નથી. એને ચહેરા પર માત્ર પાથરવાની છે અને સ્કિન પર એક લેયર ઊભું કરવાનું છે. આ ઉપરાંત બૉડીના કવર્ડ એરિયામાં પાઉડરનો ઉપયોગ ગરમીમાં ખાસ કરવો. ડીઓડરન્ટ અને પરફ્યુમ્સને ડાયરેક્ટ સ્કિન પર અપ્લાય ન કરવાં. એનો ઉપયોગ કપડાં પર જ કરવો. ઉનાળામાં રોજ સાંજે હૂંફાળા પાણીથી શાવર લેવો અને સવારે પણ ગરમ નહીં, પણ હૂંફાળું અથવા ઠંડું પાણી જ સ્નાન માટે વાપરવું.’